b'\n_START_ARTICLE_\nNeoluddizam\n_START_PARAGRAPH_\nNeoluddizam je filozofija koja se okre\xc4\x87e protiv moderne tehnologije. Ime je dobila po britanskom pokretu luditta koji je aktivno djelovao izme\xc4\x91u 1811. - 1816._NEWLINE_Neoluddizam nije sinonim za \xc4\x8distu tehnofobiju, ve\xc4\x87 obuhvata kriti\xc4\x8dko promatranje efekata tehnologije i njenog utjecaja na dru\xc5\xa1tvo i jedinke. Ova ideologija je radikalnog karatkera, i protivi se digitalnoj revoluciji i razvoju umjetne inteligencije kao i znanstvenom napretku koji se temelji na informati\xc4\x8dkim osnovama._NEWLINE_Iako se ova ideologija pojavila u zadnjem desetlje\xc4\x87u 20. stolje\xc4\x87a, njeni korijeni se mogu na\xc4\x87i i prije u radni\xc4\x8dkim pokretima koji su vidjeli napredak kao ne\xc5\xa1to \xc5\xa1to \xc4\x87e im oduzeti radna mjesta. Neoluddizam je i anarhisti\xc4\x8dkog karaktera, kriti\xc4\x8dki fokusiran na integraciju modernih tehnologija u socijalno-politi\xc4\x8dko okru\xc5\xbeenje._NEWLINE_Termin neoluddizam se \xc4\x8desto koristi za osobe ili dru\xc5\xa1tva koje se protive tehnolo\xc5\xa1kom napretku._NEWLINE_FBI je klasificirao Theodora Kaczynskog, Unabombera, kao neoluddita. Njegovi bomba\xc5\xa1ki napadi se smatraju izrazitim djelima jednog neoluddita, koji smatra da se \xc4\x8dovje\xc4\x8danstvno otu\xc4\x91uje na u\xc5\xa1trb vlastite moderne tehnologije. Theodore Kaczynski me\xc4\x91utim sam sebe nije smatrao neoludditom.'